Legal Document

Category: 318

Text:
35. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Χ. 2359 της 3/27 Αυγ. 1963 (ΦΕΚ  Β΄ 381)  Περί των όρων και προϋποθέσεων καθ’ ους επιτρέπεται η απαλλαγή εκ του φόρου πολυτελείας των εισαγομένων μιγμάτων αιθερίων ελαίων της κλάσεως 33.04Β του Δασμολογίου δια την παρασκευήν στιλβωμάτων υποδημάτων και παρκετινών της κλάσεως 34.05 αυτού. Έχοντες υπ’ όψιν: 1)Το άρθρ. 14 του Ν.Δ. 4257/1962 δημοσιευθέντος δια του υπ’ αριθ. 172/ 26.10.62 ΦΕΚ (τ.Α΄), 2)το υπ’ αριθ. 20096/2328/ 11.7.63 έγγραφον του Γενικού Χημείου του Κράτους, αποφασίζομεν: Άρθρ.1.-Δια την παράδοσιν, αποκλειστικώς εις τας ανεγνωρισμένας βιομηχανίας ή βιοτεχνίας παρασκευής στιλβωμάτων υποδημάτων και παρκετινών της δασμολογικής κλάσεως 34.05, άνευ καταβολής του, κατά τας διατάξεις του Α.Ν. 1991/1939 επιβαλλομένου φόρου πολυτελείας, δέον όπως κατατίθηται υπό των εισαγουσών βιομηχανιών ή βιοτεχνιών εις το αρμόδιον Τελωνείον Εισαγωγής: 1)Πιστοποιητικόν της αρμοδίας Υπηρεσίας του Υπουργείου Βιομηχανίας εμφαίνον ότι, η παραλαμβάνουσα βιομηχανία ή βιοτεχνία είναι ανεγνωρισμένη τοιαύτη και ότι κέκτηται τον αναγκαίον τεχνικόν εξοπλισμόν δια την παραγωγήν στιλβωμάτων υποδημάτων και παρκετινών της δασμολογικής κλάσεως 34.05. 2)Υπεύθυνος δήλωσις της βιομηχανίας ή βιοτεχνίας ότι, τα άνευ φόρου πολυτελείας της δασμολογικής κλάσεως 33.04Β, θα χρησιμοποιηθώσιν υπ’ αυτής αποκλειστικώς δια την παρασκευήν στιλβωμάτων υποδημάτων και παρκετινών της δασμολογικής κλάσεως 34.05 και δεν θα διατεθώσιν εις ετέρας χρήσεις. Εις την αυτήν δήλωσιν θα αναγράφηται η διεύθυνσις της βιομηχανικής ή βιοτεχνικής εγκαταστάσεώς της και ο τόπος εναποθέσεως των αιθερίων τούτων ελαίων. 3)Αξιόχρεος προσωπική εγγύησις τρίτου, ισόποσος προς τον μη εισπραττόμενον κατά την εισαγωγήν φόρον πολυτελείας, δια την περίπτωσιν της μη νομίμου χρησιμοποιήσεως των μιγμάτων αιθερίων ελαίων, συμφώνως προς τους όρους της παρούσης. Άρθρ.2.-1.Η εισαγωγή μιγμάτων αιθερίων ελαίων βάσει της προμνησθείσης διατάξεως δια την παρασκευήν στιλβωμάτων υποδημάτων και παρκετινών δέον να καλύπτη τας ανάγκας της βιομηχανίας ή βιοτεχνίας επί έν εξάμηνον. Προς τούτο δέον όπως εξακριβώται η ανά εξάμηνον αναγκαιούσα ποσότης εκ των ως άνω ειδών. 2.Ο καθορισμός της δυναμικότητος ενεργείται εις τον τόπον της βιομηχανικής ή βιοτεχνικής εγκαταστάσεως της εισαγούσης, υπό Επιτροπής αποτελουμένης εξ ενός Τελωνειακού Ελεγκτού, οριζομένου  υπό του Προϊσταμένου του αρμοδίου Τελωνείου Εισαγωγής και εξ ενός χημικού οριζομένου υπό του Διευθυντού του Παραρτήματος του Γενικού Χημείου του Κράτους, του εις την έδραν της βιομηχανίας ή βιοτεχνίας υπάρχοντος και εν ελλείψει τούτου του πλησιέστερον προς ταύτην ευρισκομένου. Η Επιτροπή αύτη συγκαλείται μερίμνη του αρμοδίου Τελωνείου Εισαγωγής, κατόπιν υποβολής εις αυτό σχετικής αιτήσεως της ενδιαφερομένης βιομηχανίας ή βιοτεχνίας. 3.Εν περιπτώσει αυξήσεως της παραγωγικής ικανότητος της βιομηχανίας ή βιοτεχνίας, η επί πλέον αναγκαιούσα εις ταύτην ποσότης αιθερίων ελαίων, καθορίζεται κατά την ως άνω διαδικασίαν. Άρθρ.3.-1.Τα δυνάμει της παρούσης, άνευ φόρου πολυτελείας, εισαγόμενα μίγματα αιθερίων ελαίων της δασμολογικής κλάσεως 33.04Β προ της παραλαβής των υφίστανται μετουσίωσιν, δια την προσθήκης νιτροβενζολίου εις αναλογίαν 4%. 2.Η μετουσίωσις λαμβάνει χώραν προ της παραλαβής των εκ των Τελωνειακών χώρων και ενώπιον Επιτροπής, ης η σύγκλησις και σύνθεσις διέπεται υπό της παρ. 2 του άρθρ. 2 της παρούσης. Μετά την μετουσίωσιν συντάσσεται εις διπλούν πρακτικόν υπογραφόμενον παρά των μελών της Επιτροπής, εις ο δέον να βεβαιώται ότι η μετουσίωσις έλαβε χώραν υπό τους όρους της παρούσης. Το έν αντίτυπον του πρακτικού παραμένει εις χείρας του εισαγωγέως, το δε έτερον προσαρτάται υπό του Τελωνείου Εισαγωγής εις την οικείαν διασάφησιν εισαγωγής. Άρθρ.4.-Η βιομηχανία ή βιοτεχνία η παραλαμβάνουσα μίγματα αιθερίων ελαίων της δασμολογικής κλάσεως 33.04Β δια την παρασκευήν στιλβωμάτων υποδημάτων και παρκετινών της κλάσεως 34.05, υποχρεούται: 1.Να τηρή βιβλίον, δεόντως τεθεωρημένον υπό του αρμοδίου Τελωνείου, εις ο δέον ν’ αναγράφη ανελιπώς και άνευ διαγραφών ή ξεσμάτων: α)Τας εκάστοτε εισαγομένας ποσότητας εκ των ως άνω ειδών (μιγμάτων αιθερίων ελαίων της κλάσεως 33.04Β) ως κατά τας διασαφήσεις εισαγωγής δι’ ων ταύτα εισήχθησαν. β)Τας εκάστοτε παραγομένας εξ αυτών ποσότητας στιλβωμάτων υποδημάτων και παρκετινών της κλάσεως 34.05. 2.Να συντάσση κατάστασιν εξηγμένην εκ του ως άνω βιβλίου, εμφαίνουσαν τας εις τούτο εγγραφάς, ην υποβάλλει εις το Τελωνείον, μέσω του οποίου εγένετο η εισαγωγή, (Μετά την σελ. 226,08) Σελ. 226,09 257-131 - 392 Επιβολή Τελωνιακών Δασμών 30.Β.β.35 ανά εξάμηνον, ή και κατά βραχύτερον χρονικόν διάστημα, εάν τούτο ήθελε ζητηθή υπό του Τελωνείου τούτου. Άρθρ.5.-1.Το Τελωνείον Εισαγωγής, ως τούτο καθορίζεται δια του άρθρ. 6 της παρούσης, επί τη βάσει της υποβαλλομένης αυτώ καταστάσεως, προβαίνει δι’ οργάνου του εις τον έλεγχον της νομίμου χρησιμοποιήσεως των μιγμάτων αιθερίων ελαίων της κλάσεως 33.04Β. 2.Οσάκις εκ του Ελέγχου διαπιστούται ότι, η βάσει της παρούσης παραληφθείσα ποσότης εκ των εν λόγω ειδών διετέθη δι’ ην χρήσιν παρελήφθη, λύεται δια πράξεως της Τελωνειακής Αρχής η δοθείσα εγγύησις και απαλλάσσεται ο εισαγωγεύς των εν τη υπευθύνω δηλώσει δηλωθέντων. 3.Εν περιπτώσει μη νομίμου χρησιμοποιήσεως των μιγμάτων αιθερίων ελαίων της δασμολογικής κλάσεως 33.04Β, συμφώνως προς τους όρους της παρούσης, δια πράξεως του αρμοδίου Τελωνείου Εισαγωγής, προσκαλείται η βιομηχανία ή βιοτεχνία, όπως εντός πενθημέρου από της σχετικής προσκλήσεως, καταβάλη τον οικείον φόρον πολυτελείας, της προθεσμίας δε ταύτης απράκτου παρερχομένης, επιδιώκεται η είσπραξίς του αναγκαστικώς, συμφώνως προς τας σχετικάς διατάξεις του Νόμου περί εισπράξεως δημοσίων εσόδων. Επί προσθέτως προς τα ανωτέρω και συντρεχόντων των κατά Νόμον προϋποθέσεων, εφαρμόζονται επί της μη νομίμως χρησιμοποιησάσης τα παραληφθέντα είδη βιομηχανίας ή βιοτεχνίας αι διατάξεις περί λαθρεμπορίας. Άρθρ.6.-Αρμόδιον Τελωνείον, δι’ ου επιτρέπεται η εισαγωγή των μιγμάτων αιθερίων ελαίων της δασμολογικής κλάσεως 33.04Β δια την παρασκευήν στιλβωμάτων υποδημάτων και Παρκετινών της δασμολογικής κλάσεως 34.05 είναι το εις την έδραν της βιομηχανίας ή βιοτεχνίας υπάρχον, εν ελλείψει δε τούτου το πλησιέστερον προς ταύτην ευρισκόμενον. Εν περιπτώσει υπάρξεως πλειόνων Τελωνείων Εισαγωγής εις την έδραν της βιομηχανίας ή βιοτεχνίας, αρμόδιον καθίσταται έν εξ αυτών δι’ αποφάσεως του Διευθυντού της Τελωνειακής Περιφερείας. Η παρούσα δημοσιευθήτω δια της Εφημερίδος της Κυβερνήσεως. Σελ. 226,10 - 393 30.Β.β.35 Επιβολή Τελωνιακών Δασμών